A gazdasági és pénzügyi válság hatásai Európában a vasúti szektorban

ETF (Európai Közlekedési Dolgozók Szövetsége) felmérés 2009. február –november közötti időszakban.
Rövid összegzés:

19 ország szakszervezeti –köztük a VDSzSz is- szolgáltattak adatot az ETF-nek 2009. végén.

9 ország adatai alapján 2009-ben összesen 12 548 főt bocsátottak el munkahelyéről. 13 ország szakszervezeti jelentették, hogy a vasúti cégek az elkövetkező években 43 117 dolgozót szándékoznak elbocsátani. Ez összesen 56 ezer munkahelyet érint 13 országban. Több szakszervezet szolgáltatott adatot arról, hogy a munkáltató lecsökkentette a béreket, de pontos számok nem állnak rendelkezésünkre. Sok cég tervez létszámcsökkentést, de a számokat még nem hozták nyilvánosságra. 

Különösen a Közép-Kelet-Európai országokban figyelhető meg a munkaidő lecsökkentésének jelensége, illetve kényszerszabadságoltatás jelentős (5-25%-os) bércsökkentés mellett. Ezekben az országokban, ahol a jövedelem alacsony, ez komoly problémát jelent a dolgozóknak, és családjuknak is. Néhány Közép-Kelet-Európai országból kapott adatot az ETF a már bevezetett, illetve még tárgyalás tárgyát képező bércsökkentésekről is (Magyarország: 6,5%, Lettországban 10%-javasolt, Ukrajna). Kényszerszabadságolás Nyugat-Európában is ismert, pl. Finnországban.
Nyugat-Európában megfigyelhető, hogy a tényleges elbocsátások a magán/privatizált vasúttársaságoknál történnek, míg a tradicionális állami tulajdonban lévő vasutaknál a korai, illetve kényszernyugdíjazás, a rövidített munkaidő (Németország), illetve a túlóra lecsúsztatási lehetőségének csökkentése mellett döntenek (Ausztria). Ennek ellenére 2010-ben, és az elkövetkező években már tényleges elbocsátásokkal kell a dolgozóknak, és a szakszervezeteknek szembenézniük.
Az ETF kérdőívében rákérdezett a válság idején kialakított képzési lehetőségekre, főként azokon a munkahelyeken, ahol lerövidítették a munkaidőt. A válasz szegényes volt, a legtöbb társaság nem fejlesztette az oktatási lehetőségeket. Néhány ugyan tervezi, de 2009-ben egy kivétellel egy társaság sem kezdett neki. Csak azok a képzések történnek meg, amelyek a cégek működési feltételeihez egyértelműen szükségesek.

	Ország
	Munkavállalói létszámcsökkentés 2008. szeptember-2009. december
	Az elkövetkező években tervezett elbocsátások száma

	Ausztria

	2.800 fő
	5.000 fő 2013-ig

	Belgium

	
	1.300 fő 2011-től

	Bulgária

	1.200 fő
	2.000 fő

	Cseh Köztársaság


	780 fő
	900 fő

	Dánia


	111 fő
	

	Finnország
	
	1.200 fő 2009. ősztől  2011-ig

	Németország
	
	4.000 fő árufuvarozásban, 
összesen a  DB-nél az elkövetkező években 13.000 fő

	Magyarország
	910 fő
	800 fő 2010-ben a MÁV Csoportnál                            (200  MÁV Cargonál)

	Olaszország
	1.550 fő
	1.200 fő 2010-ben   (800 fő új alkalmazott lesz felvéve a 2.000 fő helyett)

	Lettország
	A nyugdíjazott dolgozók helyére nem pótolják (adatok ismeretlenek) 600 fő a pályafenntartástól
	500 fő  2010-ben és 2011-ben

	Luxembourg
	
	502 fő az árufuvarozásban a következő években

	Norvégia


	
	

	Lengyelország


	
	6.000 fő

	Románia
	2.100 fő a személyszállításban és az árufuvarozásban 2009.szeptemberig
	6.350 fő az árufuvarozásban 2009. végéig

	Szlovénia
	
	Létszámcsökkentést terveznek, adatok említése nélkül

	Spanyolország
	127 fő
	Egyedüli megadott számadat: 65 fő a kisegítő tevékenységeknél 2010-ben

	Svédország
	370 fő a Green Cargo-nál
	

	Ukrajna


	
	

	Egyesült Királyság
	2.000 fő a vasút üzemeltetésnél 
	Network Rail: 1.800 fő a közeljövőben, további 2.500 fő pár even belül. Az üzemeltetésben további elbocsátásokat terveznek számadatok megadása nélkül

	Összes ismert
	12.548 fő
	43.117 fő


A VDSzSz adatkérését elküldte a MÁV Zrt-nek, és a MÁV Cargo-nak is. A Cargo teljeskörüen válaszolt kérdéseinkre, a MÁV-tól a mai napig nem érkezett válasz. A GySEV-re vonatkozó adatokat a VDSzSz nemzetközi alelnöke Balla György szolgáltatta. Az ETF a MÁV-ra vonatkozó adatokat a szintén ETF tagszervezet Vasutasok Szakszervezetétől kaphatta.
